
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 202 

5 Δεκεμβρίου 1994 


ΝΟΜΟΣ ΥΓΤ ΑΡΙΘ. 2258 

Κύρωση της Συμφωνίας κοινωνικής ασφάλειας μεταξύ της 
Κυβερνήσεως της Ελληνικής Δημοκρατίας και της Κυβερ- 
νήσεως της Ανατολικής Δημοκρατίας της Ουρουγουάης 
και του Διοικητικού Κανονισμού εφαρμογής της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνονται και έχουν την ισχύ που ορίζει το άρθρο 
28 παρ. 1 του Συντάγματος η Συμφωνία κοινωνικής 
ασφάλειας μεταξύ της Κυβερνήσεως της Ελληνικής 
Δημοκρατίας ^και της Κυβερνήσεως της Ανατολικής 
Δημοκρατίας "της Ουρουγουάης και ο Διοικητικός Κα¬ 
νονισμός εφαρμογής της, που υπογράφηκαν στην Αθήνα 
την 15η Απριλίου 1994 και των οποίων τα κείμενα σε 
πρωτότυπο στην ελληνική γλώσσα έχουν ως εξής: 

ΣΥΜΦΩΝΙΑ 

ΚΟΙΝΩΝΙΚΗΣ ΑΣΦΑΛΕΙΑΣ 
ΜΕΤΑΞΥ 

ΤΗΣ ΚΥΒΕΡΝΗΣΗΣ 
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
ΚΑΙ 

ΤΗΣ ΚΥΒΕΡΝΗΣΗΣ 
ΤΗΣ ΑΝΑΤΟΛΙΚΗΣ ΔΗΜΟΚΡΑΤΙΑΣ 
ΤΗΣ ΟΥΡΟΥΓΟΥΑΗΣ 
Η Κυβέρνηση της Ελληνικής Δημοκρατίας 
και 

Η Κυβέρνηση της Ανατολικής Δημοκρατίας της Ου¬ 
ρουγουάης, 

Επιθυμώντας να ρυθμίσουν τις σχέσεις μεταξύ των 
δύο κρατών στον τομέα της κοινωνικής ασφάλειας 
συμφώνησαν να συνάψουν την ακόλουθη Συμφωνία: 

ΤΙΤΛΟΣ I 

ΓΕΝΙΚΕΣ ΔΙΑΤΑΖΕΙΣ 
Αρθρο 1 

1. Για την εφαρμογή της παρούσας Συμφωνίας: 
α. Ελλάδα" σημαίνει το έδαφος της Ελληνικής Δη¬ 
μοκρατίας και 


"Ουρουγουάη" σημαίνει το έδαφος της Ανατολικής 
Δημοκρατίας της Ουρουγουάης. 

β. "νομοθεσία" σημαίνει τους ισχύοντες νόμους, δια¬ 
τάγματα και κανονισμούς, όπως ορίζονται ειδικά στο 
Αρθρο 2. 

γ. "αρμόδια αρχή" σημαίνει όσον αφορά την Ελλάδα 
τον Υπουργό Υγείας, Πρόνοιας και Κοινωνικών Ασφα¬ 
λίσεων και όσον αφορά 

την Ουρουγουάη τον Υπουργό Εργασίας και Κοινω¬ 
νικών Ασφαλίσεων. 

δ. "αρμόδιος φορέας" σημαίνει το φορέα ο οποίος 
είναι υπεύθυνος για την εφαρμογή της Συμφωνίας. 

ε. "οργανισμός σύνδεσμος" σημαίνει το φορέα για τη 
σύνδεση και πληροφόρηση μεταξύ των ασφαλιστικών 
φορέων των δύο Συμβαλλόμενων Μερών με σκοπό τη 1 
διευκόλυνση της εφαρμογής της παρούσας Συμφωνίας. 

στ. "περίοδος ασφάλισης" σημαίνει μια περίοδο ει- * 
σφορών και κάθε εξομοιούμενη περίοδο, η οποία χρη¬ 
σιμοποιείται για την απόκτηση δικαιώματος σε παροχή. 

ζ. "παροχή" ή "σύνταξη" σημαίνει οποιαδήποτε παροχή 
που προβλέπεται από τη νομοθεσία που ορίζεται ειδικά 
στο Άρθρο 2 αυτής της Συμφωνίας. 

η. "μέλος οικογένειας" σημαίνει κάθε πρόσωπο που 
ορίζεται ή αναγνωρίζεται ως μέλος οικογένειας σύμφωνα 
με τη νομοθεσία του Συμβαλλόμενου Μέρους στο έ¬ 
δαφος του οποίου εδρεύει ο φορέας, σε βάρος του 
οποίου χορηγούνται οι παροχές, 
θ. "τόπος διαμονής" σημαίνει τη συνήθη διαμονή. 

2. Άλλοι όροι που χρησιμοποιούνται στην παρούσα 
Συμφωνία έχουν την έννοια που δίδεται σε αυτούς 
σύμφωνα με την εφαρμοστέα νομοθεσία. 


Άρθρο 2 

1. Η Συμφωνία αυτή εφαρμόζεται: 

Α. Όσον αφορά την Ελλάδα: 

- στη γενική νομοθεσία κοινωνικής ασφάλειας για 
μισθωτούς και εξομοιούμενα πρόσωπα, στη νομοθεσία 
που αφορά τα ειδικά συστήματα κοινωνικής ασφάλειας 
που καλύπτουν ειδικές κατηγορίες μισθωτών και εξο- 
μοιούμενων προσώπων, αυτοτελώς απασχολούμενους, 
■ελεύθερους επαγγελματίες και αγρότες, αναφορικά με 

το γήρας, την αναπηρία, τους επιζώντες, την ασθένεια 
και μητρόΐήτα, τα εργατικά ατυχήματα και τις επαγ¬ 
γελματικές ασθένειες., 

- για τους σκοπούς εφαρμογής του Αρθρου 5 της 
παρούσας Συμφωνίας στα ειδικά συστήματα που καλύ¬ 
πτουν τους ναυτικούς και τους δημόσιους υπαλλήλους. 

Β. Όσον αφορά την Ουρουγουάη: 

- στη νομοθεσία των συστημάτων κοινωνικής ασφά¬ 
λειας που εφαρμόζονται από κρατικούς και ημικρατικούς 
φορείς αναφορικά με: 

α. την αναπηρία, το γήρας και το θάνατο, 

β. τη μητρότητα, την ασθένεια και τα κοινά ατυχήματα, 

γ. την αποζημίωση και άλλες παροχές σε περίπτωση 
εργατικών ατυχημάτων και επαγγελματικών ασθενειών. 

2. Η παρούσα Συμφωνία εφαρμόζεται επίσης σε μελ¬ 
λοντική νομοθεσία που θα τροποποιεί ή θα συμπληρώνει 
τις νομοθεσίες που ορίζονται ειδικά στην παράγραφο 
1 αυτού του Αρθρου. 

Αρθρο 3 

Η Συμφωνία αυτή εφαρμόζεται σε όλα τα πρόσωπα 
που υπάγονται ή έχουν υπαχθεί στη νομοθεσία του 
ενός ή και των δύο Συμβαλλόμενων Μερών, όπως 
επίσης και στα πρόσωπα που έχουν τα δικαιώματά τους 
από τέτοια πρόσωπα. 

Αρθρο 4 

Τα πρόσωπα στα οποία εφαρμόζεται η Συμφωνία αυτή 
και τα οποία διαμένουν στο έδαφος του άλλου Συμ¬ 
βαλλόμενου Μέρους μαζί με τα εξαρτημένα από αυτά 
μέλη, τυγχάνουν ίσης μεταχείρισης με τους πολίτες 
του άλλου Συμβαλλόμενου Μέρους, όσον αφορά τα 
δικαιώματα και τις υποχρεώσεις που προκύπτουν βάσει 
αυτής της Συμφωνίας. 

Αρθρο 5 

1. Συντάξεις και άλλες παροχές δεν είναι δυνατόν 
να μειωθούν, τροποποιηθούν, ανασταλούν ή ανακληθούν 
εκ του λόγου ότι ο δικαιούχος διαμένει στο έδαφος 
του άλλου Συμβαλλόμενου Μέρους. 

2. Παροχές καταβλητέες από ένα από τα Συμβαλ¬ 
λόμενα Μέρη καταβάλλονται στους πολίτες του άλλου 
Συμβαλλόμενου Μέρους που διαμένουν σε ένα τρίτο 
κράτος με τους ίδιους όρους και στην ίδια έκταση όπως 
στους πολίτες του πρώτου Συμβαλλόμενου Μέρους που 
διαμένουν σε αυτό το τρίτο κράτος. 

Αρθρο 6 

Όπου, σύμφωνα με την ελληνική νομοθεσία, η υπα¬ 
γωγή στην προαιρετική ασφάλιση εξαρτάται από τη 
συμπλήρωση περιόδων ασφάλισης, οι περίοδοι ασφά¬ 
λισης που πραγματοποιήθηκαν σύμφωνα με τη νομοθεσία 
της Ουρουγουάης λαμβάνονται υπόψη, στο μέτρο που 
απαιτείται, ως πραγματοποιηθείσες σύμφωνα με την 
ελληνική νομοθεσία. 

ΤΙΤΛΟΣ II 

ΔΙΑΤΑΞΕΙΣ ΣΧΕΤΙΚΕΣ ΜΕ ΤΗΝ ΕΦΑΡΜΟΣΤΕΑ 
ΝΟΜΟΘΕΣΙΑ 

Αρθοο 7 

1. Ένα πρόσωπο που απασχολείται στο έδαφος του 
ενός από τα Συμβαλλόμενα Μέρη υπάγεται, σε σχέση 


με αυτή την απασχόληση, μόνο στη νομοθεσία αυτού 
του Συμβαλλόμενου Μέρους, εκτός αν προβλέπεται 
διαφορετικά σε αυτό το Αρθρο. 

2. Αν ένα πρόσωπο που απασχολείται στο έδαφος 
ενός Συμβαλλόμενου Μέρους σταλεί από τον εργοδότη 
του στο έδαφος του άλλου Συμβαλλόμενου Μέρους για 
να εκτελέσει εργασία για λογαριασμό του ίδιου εργο¬ 
δότη, εξακολουθεί να υπάγεται στη νομοθεσία του 
πρώτου Μέρους μέχρι την εκπνοή του εικοστού τε¬ 
τάρτου ημερολογιακού μήνα από της αποστολής του, 
ως εάν απησχολείτο συνεχώς στο έδαφος αυτού του 
Μέρους, με τη δυνατότητα μιας παράτασης για είκοσι 
τέσσερις (24) ημερολογιακούς μήνες επιπλέον που θα 
συμφωνηθεί από τις αρμόδιες αρχές των Συμβαλλόμε¬ 
νων Μερών. 

3. Εργαζόμενοι στην κίνηση εταιρειών αεροπορικών 
μεταφορών που εκτελούν εργασία στο έδαφος και των 
δύο Συμβαλλόμενων Μερών και οι οποίοι διαφορετικά 
θα καλύπτονταν από τη νομοθεσία και των δύο Συμ¬ 
βαλλόμενων Μερών υπάγονται, όσον αφορά αυτή την 
εργασία, μόνο στη νομοθεσία του Συμβαλλόμενου Μέ¬ 
ρους στο έδαφος του οποίου η εταιρεία έχει την έδρα 
της. 

4. Ένα πρόσωπο που απασχολείται ως αξιωματικός 
ή μέλος του πληρώματος πλοίου, το οποίο φέρει τη 
σημαία του ενός Συμβαλλόμενου Μέρους και το οποίο 
διαφορετικά θα εκαλύπτετο από τη νομοθεσία και των 
δύο Συμβαλλόμενων Μερών, υπάγεται μόνο στη νομο¬ 
θεσία του Συμβαλλόμενου Μέρους του οποίου τη σημαία 
φέρει το πλοίο. 

5. α) Η Συμφωνία αυτή δεν θίγει τις διατάξεις της 
Σύμβασης της Βιέννης για τις Διπλωματικές Σχέσεις 
της 18ης Απριλίου 1961 ή της Σύμβασης της Βιέννης 
για τις Προξενικές Σχέσεις της 24ης Απριλίου 1963. 

β) Πολίτες του ενός από τα Συμβαλλόμενα Μέρη 
που απασχολούνται από την Κυβέρνηση αυτού του 
Συμβαλλόμενου Μέρους, αλλά δεν εξαιρούνται από τη 
νομοθεσία του άλλου Συμβαλλόμενου Μέρους με βάση 
τις Συμβάσεις που αναφέρονται στην υποπαράγραφο 
α), υπάγονται μόνο στη νομοθεσία του πρώτου Συμ¬ 
βαλλόμενου Μέρους. 

6. Οι αρμόδιες αρχές των δύο Συμβαλλόμενων Μερών 
είναι δυνατό να συμφωνούν εξαίρεση από τις διατάξεις 
αυτού του Αρθρου, με την προϋπόθεση ότι κάθε φορά 
το ενδιαφερόμενο πρόσωπο θα υπάγεται στη νομοθεσία 
του ενός από τα Συμβαλλόμενα Μέρη. 

ΤΙΤΛΟΣ III 
ΕΙΔΙΚΕΣ ΔΙΑΤΑΞΕΙΣ 

ΚΕΦΑΛΑΙΟ 1 

ΑΣΘΕΝΕΙΑ ΚΑΙ ΜΗΤΡΟΤΗΤΑ 
Αρθρο 8 

1. Ένα πρόσωπο που λαμβάνει σύνταξη σύμφωνα με 
τη νομοθεσία και των δύο Συμβαλλόμενων Μερών, όπως 
επίσης τα μέλη της οικογένειάς του, δικαιούνται παροχές 
ασθένειας σε είδος, σύμφωνα με τη νομοθεσία του 
Μέρους στο έδαφος του οποίου αυτοί διαμένουν. Οι 
παροχές χορηγούνται σε βάρος του αρμόδιου φορέα 
της χώρας διαμονής του δικαιούχου. 

2. ι ιμοοωπυ που λαμρανει ουνιαςη ουμφωνυ με ιη 
νομοθεσία του ενός μόνο Συμβαλλόμενου Μέρους, όπως 
επίσης τα μέλη της οικογένειάς του, δικαιούνται παροχές 

ασθένειας σε είδος από το φορέα του τόπου διαμονής 
τους. Ο αρμόδιος ασφαλιστικός φορέας αποδίδει το 
κόστος των παροχών που χορηγούνται σύμφωνα με το 
Αρθρο αυτό στον ασφαλιστικό φορέα του τόπου δια¬ 
μονής, όπως ορίζεται ειδικά στις διατάξεις του Διοικη¬ 
τικού Κανονισμού που αναφέρεται στο Αρθρο 12. 

3. Οι αρμόδιες αρχές και των δύο Συμβαλλόμενων 
Μερών θα συμφωνήσουν την ημερομηνία έναρξης ισχύος 
της παραγράφου 2 αυτού του Αρθρου. 

ΚΕΦΑΛΑΙΟ 2 

ΓΗΡΑΣ, ΑΝΑΠΗΡΙΑ ΚΑΙ ΕΠΙΖΩΝΤΕΣ 
Αρθρο 9 

1. Αν πρόσωπο δικαιούται μία παροχή χωρίς προσφυγή 
στις διατάξεις των παραγράφων 2 και 3 του Αρθρου 
αυτού, το ποσό της παροχής καθορίζεται σύμφωνα με 
τη νομοθεσία καθενός Συμβαλλόμενου Μέρους. 

2. Όταν δεν θεμελιώνεται δικαίωμα σε παροχή με 
βάση τις περιόδους ασφάλισης του ενός Συμβαλλόμενου 
Μέρους, οι περίοδοι ασφάλισης του άλλου Συμβαλλό¬ 
μενου Μέρους συνυπολογίζονται για την απόκτηση 
δικαιώματος σε παροχή γήρατος, επιζώντων και ανα¬ 
πηρίας, με την προϋπόθεση ότι οι περίοδοι αυτές δεν 
συμπίπτουν. 

3. Η παροχή που πρέπει να καταβληθεί από κάθε 
Συμβαλλόμενο Μέρος καθορίζεται ως ακολούθως: 

α) Ο αρμόδιος φορέας υπολογίζει αρχικά το ποσό 
της παροχής που θα έπρεπε να απονεμηθεί (θεωρητικό 
ποσό), αν όλες οι περίοδοι ασφάλισης είχαν πραγμα¬ 
τοποιηθεί σύμφωνα με τη δική του νομοθεσία. 

β) Με βάση το ποσό που υπολογίσθηκε κατ' αυτόν 
τον τρόπο ο αρμόδιος φορέας καθορίζει την τμηματική 
παροχή, σύμφωνα με την αναλογία μεταξύ της διάρκειας 
των περιόδων ασφάλισης που πραγματοποιήθηκαν σύμ¬ 
φωνα με τη δική του νομοθεσία και της συνολικής 
διάρκειας των περιόδων που έχουν συνυπολογισθεί. 

4. Κατά τον καθορισμό του ποσού της παροχής, ο 
αρμόδιος φορέας λαμβάνει υπόψη το μισθό ή εισφορές 
που έχουν καταβληθεί σύμφωνα με τη δική του νομο¬ 
θεσία. 

5. Στην περίπτωση που οι περίοδοι ασφάλισης που 
διανύθηκαν σύμφωνα με την ελληνική νομοθεσία δεν 
φθάνουν τις τρακόσιες (300) ημέρες και με την προϋ¬ 
πόθεση ότι δεν θεμελιώνεται δικαίωμα σε παροχή χωρίς 
εφαρμογή της παραγράφου 2 αυτού του Αρθρου, δεν 
καταβάλλεται παροχή σύμφωνα με την ελληνική νομο¬ 
θεσία. 

6. Για τους σκοπούς του Αρθρου αυτού ένας (1) 
μήνας ασφάλισης ισοδύναμε! με είκοσι πέντε (25) ημέρες 
ασφάλισης. 

ΚΕΦΑΛΑΙΟ 3 

ΕΡΓΑΤΙΚΑ ΑΤΥΧΗΜΑΤΑ ΚΑΙ 
ΕΠΑΓΓΕΛΜΑΤΙΚΕΣ ΑΣΘΕΝΕΙΕΣ 

Αρθρο 10 

1. Το δικαίωμα σε παροχές λόγω εργατικού ατυχή¬ 
ματος καθορίζεται σύμφωνα με τη νομοθεσία που ε¬ 
φαρμόζεται για το δικαιούχο κατά το χρόνο του ατυ¬ 
χήματος, όπως προβλέπεται στο Αρθρο 7. 

2. Αποζημίωση για μεταγενέστερο εργατικό ατύχημα 
καθορίζεται από τον αρμόδιο φορέα, ανάλογα με τη 

μείωση της ικανότητας για εργασία που έχει προκληθεί 
από το μεταγενέστερο ατύχημα και σύμφωνα με τη 
νομοθεσία που ο εν λόγω φορέας εφαρμόζει. 

3. Αν, σύμφωνα με τη νομοθεσία του ενός από τα 
Συμβαλλόμενα Μέρη, προγενέστερα εργατικά ατυχή¬ 
ματα ή επαγγελματικές ασθένειες λαμβάνονται υπόψη 
στον καθορισμό του βαθμού αναπηρίας, ο αρμόδιος 
ασφαλιστικός φορέας λαμβάνει υπόψη για τον ίδιο 
σκοπό προγενέστερα εργατικά ατυχήματα ή επαγγελ¬ 
ματικές ασθένειες από εργασία στο έδαφος του άλλου 
Συμβαλλόμενου Μέρους κατά τον ίδιο τρόπο σαν να 
ήταν εφαρμοστέα η νομοθεσία του πρώτου Συμβαλλό¬ 
μενου Μέρους. 

Αρθρο 11 

1. Παροχές σε σχέση με επαγγελματική ασθένεια 
καθορίζονται βάσει της νομοθεσίας του Συμβαλλόμενου 
Μέρους, η νομοθεσία του οποίου ήταν εφαρμοστέα 
κατά το χρόνο που ο δικαιούχος απησχολείτο σε εργασία 
που συνεπάγεται τον κίνδυνο της επαγγελματικής α¬ 
σθένειας, ακόμη και αν η ασθένεια εκδηλώθηκε για 
πρώτη φορά στο έδαφος του άλλου Συμβαλλόμενου 
Μέρους. 

2. Στην περίπτωση που ο δικαιούχος είχε απασχοληθεί 
σε τέτοια εργασία στο έδαφος και των δύο Συμβαλ¬ 
λόμενων Μερών, θα είναι εφαρμοστέα η νομοθεσία του 
Μέρους στο έδαφος του οποίου ο δικαιούχος είχε 
απασχοληθεί τελευταία. 

ΤΙΤΛΟΣ IV 

ΔΙΑΦΟΡΕΣ ΔΙΑΤΑΞΕΙΣ 

Αρθρο 12 

1 Οι αρμόδιες αρχές των δύο Συμβαλλόμενων Μερών 
θα: 

α) συνάψουν Διοικητικούς Κανονισμούς για την ε¬ 
φαρμογή αυτής της Συμφωνίας, 

β) ενημερώνουν η μία την άλλη σχετικά με τα μέτρα 
που λαμβάνονται για την εφαρμογή αυτής της Συμφωνίας 
και 

γ) ενημερώνουν η μία την άλλη, το συντομότερο 
δυνατόν, για κάθε αλλαγή στις αντίστοιχες νομοθεσίες 
τους, που είναι δυνατόν να επηρεάζει την εφαρμογή 
αυτής της Συμφωνίας. 

2. Οργανισμοί Σύνδεσμοι για την εφαρμογή αυτής 
της Συμφωνίας είναι: 

α) Το Ίδρυμα Κοινωνικών Ασφαλίσεων (Ι.Κ.Α.), για 
την Ελλάδα. 

β) Η Τράπεζα Κοινωνικής Ασφάλισης (Αδβδοπα 
ΙβίΓβάα άβΙ ΟίΓβοΙοπο - Οοπνοπίοδ ΙπΙβΓηαοίοηαΙβδ), 
για την Ουρουγουάη. 

Αρθρο 13 

1. Οι αρμόδιες αρχές των Συμβαλλόμενων Μερών, 
θα ορίσουν μια Μικτή Επιτροπή, η οποία, όταν είναι 
αναγκαίο, θα έχει την ευθύνη της εποπτείας της ε¬ 
φαρμογής της Συμφωνίας αυτής, προτείνοντας τις α¬ 
παραίτητες τροποποιήσεις και συμπληρωματικούς κα¬ 
νόνες σε αυτή τη Συμφωνία και κάθε άλλη λειτουργία, 
την οποία θα ενέκριναν από κοινού τα Μέρη. 

2. Η Μικτή Επιτροπή θα συγκροτηθεί από τον ίδιο 
αριθμό εκπροσώπων από κάθε χώρα και θα συστήσει 
το δικό της οργανισμό και κανονισμό εργασίας. 

Αρθρο 14 

Οι αρμόδιες αρχές και οι Οργανισμοί Σύνδεσμοι των 
Συμβαλλόμενων Μερών, μέσα στα πλαίσια των αντί- 

• στοίχων αρμοδιοτήτων τους, βοηθούν ο ένας τον άλλον 
στην εφαρμογή αυτής της Συμφωνίας. Η συνδρομή αυτή 
παρέχεται δωρεάν, εκτός από εξαιρέσεις που θα συμ- 
φωνηθούν στο Διοικητικό Κανονισμό. 

Αρθρο 15 

Εκτός αν απαιτείται διαφορετικά από την εθνική 
νομοθεσία ενός Συμβαλλόμενου Μέρους, πληροφορίες 
σχετικές με ένα άτομο οι οποίες διαβιβάζονται με βάση 
τη Συμφωνία σε αυτό το Συμβαλλόμενο Μέρος από το 
άλλο Συμβαλλόμενο Μέρος, χρησιμοποιούνται αποκλει¬ 
στικά για τους σκοπούς εφαρμογής της Συμφωνίας. 
Τέτοιες πληροφορίες που λαμβάνονται από ένα Συμ¬ 
βαλλόμενο Μέρος διέπονται από την εθνική νομοθεσία 
αυτού του Συμβαλλόμενου Μέρους για την προστασία 
του απορρήτου και της εμπιστευτικότητας των προσω¬ 
πικών στοιχείων. 

Αρθρο 16 

1. Όταν η νομοθεσία ενός Συμβαλλόμενου Μέρους 
προβλέπει ότι οποιοδήποτε έγγραφο που υποβάλλεται 
στην αρμόδια αρχή ή σε ένα φορέα αυτού του Συμ- 

• βαλλόμενου Μέρους απαλλάσσεται, πλήρως ή μερικώς, 
από τέλη ή επιβαρύνσεις, περιλαμβανομένων των προ- 

. ξενικών και διοικητικών τελών, η εξαίρεση ισχύει επίσης 
"για τα αντίστοιχα' έγγραφα που υποβάλλονται στην 
■ αρμόδια αρχή ή σε ένα φορέα του άλλου Συμβαλλόμενου 
Μέρους κατά την εφαρμογή αυτής της Συμφωνίας. 

2. Έγγραφα και πιστοποιητικά που υποβάλλονται για 
τους σκοπούς αυτής της Συμφωνίας δεν χρήζουν επι¬ 
κύρωσης από διπλωματικές ή προξενικές αρχές. 

3. Αντίγραφα εγγράφων που πιστοποιούνται ως αληθή 
και ακριβή ανάγραφα από ένα φορέα του ενός Συμ¬ 
βαλλόμενου Μέρους γίνονται δεκτά ως αληθή και ακριβή 
αντίγραφα από φορέα του άλλου Συμβαλλόμενου Μέ¬ 
ρους, χωρίς περαιτέρω επικύρωση. Ο φορέας κάθε 

, Συμβαλλόμενου Μέρους είναι ο τελικός κριτής της 
αποδεικτικής αξίας των στοιχείων που υποβάλλονται 
σε αυτόν από οποιαδήποτε πηγή. 


Αρθρο 17 

Οι αρμόδιες αρχές και οι φορείς των Συμβαλλόμενων 
Μερών μπορούν να αλληλογραφούν απευθείας μεταξύ 
τους και με οποιοδήποτε πρόσωπο οπουδήποτε κι αν 
διαμένει, οποτεδήποτε αυτό είναι απαραίτητο για την 
εφαρμογή της Συμφωνίας. 

Η αλληλογραφία θα γίνεται στην αγγλική γλώσσα. 

Αρθρο 18 

Μια γραπτή αίτηση για παροχές που υποβάλλεται σε 
ένα φορέα του ενός Συμβαλλόμενου Μέρους διασφαλίζει 
τα δικαιώματα των αιτούντων, σύμφωνα με τη νομοθεσία 
του άλλου Συμβαλλόμενου Μέρους, αν ο αϊτών ζητεί 
να θεωρηθεί ως αίτηση σύμφωνα με τη νομοθεσία του 
άλλου Συμβαλλόμενου Μέρους. 


Αρθρο 19 

1. Μια γραπτή προσφυγή κατά απόφασης που εκδό- 
θηκε από φορέα του ενός Συμβαλλόμενου Μέρους, 
είναι δυνατόν να κατατίθεται έγκυρα σε ένα φορέα του 
ενός ή του άλλου Συμβαλλόμενου Μέρους. Η προσφυγή 
κρίνεται σύμφωνα με τη διαδικασία και τη νομοθεσία 
του Συμβαλλόμενου Μέρους κατά της απόφασης του 
οποίου γίνεται η προσφυγή. 

2. Κάθε αίτηση, αναγγελία ή γραπτή προσφυγή, η 
οποία σύμφωνα με τη νομοθεσία τους ενός Συμβαλ¬ 
λόμενου Μέρους πρέπει να είχε κατατεθεί μέσα σε 
καθορισμένη περίοδο σε ένα φορέα αυτού του Συμ¬ 
βαλλόμενου Μέρους, η οποία όμως κατατέθηκε μέσα 
στην ίδια περίοδο σε ένα φορέα του άλλου Συμβαλ¬ 
λόμενου Μέρους, θεωρείται ότι έχει κατατεθεί έγκαιρα. 

Αρθρο 20 

Σε κάθε περίπτωση στην οποία έχουν εφαρμογή οι 
διατάξεις του Αρθρου 19, ο φορέας στον οποίο η 
αίτηση, αναγγελία ή γραπτή προσφυγή έχει υποβληθεί, 
σημειώνει την ημερομηνία παραλαβής επί του εγγράφου 
και το διαβιβάζει χωρίς καθυστέρηση στον Οργανισμό 
Σύνδεσμο του άλλου Συμβαλλόμενου Μέρους. 

Αρθρο 21 

1. Πληρωμές βάσει αυτής της Συμφωνίας είναι δυνατόν 
να γίνουν στο νόμισμα του Συμβαλλόμενου Μέρους που 
πραγματοποιεί τις πληρωμές. 

2. Σε περίπτωση που θεσπιστούν διατάξεις που πε¬ 
ριορίζουν τη μεταφορά συναλλάγματος στο ένα ή στο 
άλλο από τα Συμβαλλόμενα Μέρη, τα δύο Μέρη λαμ¬ 
βάνουν αμέσως τα απαραίτητα μέτρα για να διασφαλί¬ 
σουν τα δικαιώματα που απορρέουν από αυτή τη Συμ¬ 
φωνία. 

Αρθρο 22 

Οι αρμόδιες αρχές και των δύο Συμβαλλόμενων Μερών 
θα επιλύουν με διαβουλεύσεις οποιαδήποτε διαφωνία 
αφορά στην εφαρμογή ή ερμηνεία αυτής της Συμφωνίας. 

Αρθρο 23 

Η Συμφωνία αυτή είναι δυνατόν να τροποποιηθεί στο 
μέλλον με συμπληρωματικές συμφωνίες, οι οποίες από 
την έναρξη ισχύος τους θα θεωρούνται αναπόσπαστο 
τμήμα αυτής της Συμφωνίας. 

ΤΙΤΛΟΣ V 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 

Αρθρο 24 

1. Η Συμφωνία αυτή εφαρμόζεται σε όλες τις πιθανές 
ασφαλιστικές περιπτώσεις που έλαβαν χώρα πριν την 
έναρξη ισχύος της. 

2. Με βάση αυτή τη Συμφωνία δεν καταβάλλονται 
παροχές σε σχέση με περιόδους που προηγήθηκαν της 
έναρξης ισχύος της. Όμως, περίοδοι ασφάλισης που 
διανύθηκαν πριν από την εν λόγω έναρξη ισχύος, θα 
λαμβάνονται υπόψη στον καθορισμό των παροχών. 

3. Η εφαρμογή αυτής της Συμφωνίας δεν θα επιφέρει 
καμία μείωση στο ποσό μιας παροχής για την οποία 
έχει θεμελιωθεί δικαίωμα πριν από την έναρξη ισχύος 
της. 

4. Οι παροχές που χορηγήθηκαν πριν την έναρξη 
ισχύος δεν μπορεί να επανακαταβληθούν βάσει των 
διατάξεων αυτής της Συμφωνίας, όμως η πληρωμή των 
ανασταλεισών παροχών θα επαναρχίσει με την έναρξη 
ισχύος της παρούσας Συμφωνίας. 

5. Οι διατάξεις του Τίτλου III εφαρμόζονται μόνο σε 
παροχές για τις οποίες έχει υποβληθεί αίτηση μετά τη 
θέση σε ισχύ αυτής της Συμφωνίας. 

Αρθρο 25 

1. Η Συμφωνία αυτή θα παραμείνει σε ισχύ και θα 
επιφέρει αποτελέσματα μέχρι την εκπνοή του ημερο¬ 
λογιακού έτους που έπεται του έτους μέσα στο οποίο 
έχει δοθεί γραπτή αναγγελία λήξης της ισχύος της από 
το ένα των Συμβαλλόμενων Μερών στο άλλο Συμβαλ¬ 
λόμενο Μέρος. 

2. Αν λήξει η ισχύς αυτής της Συμφωνίας, δικαιώματα 
υπό απόκτηση ή δικαιώματα για πληρωμή παροχών, που 
αποκτήθηκαν σύμφωνα με αυτή, θα διατηρηθούν. Τα 
Συμβαλλόμενα Μέρη θα προβούν σε ρυθμίσεις για την 
εξασφάλιση δικαιωμάτων που είναι στη διαδικασία από¬ 
κτησης. 


Αρθρο 26 

Η Συμφωνία αυτή θα αρχίσει να ισχύει την πρώτη 
ημέρα του τρίτου μήνα που έπεται της τελευταίας 
επικοινωνίας των Κυβερνήσεων των Συμβαλλόμενων 
Μερών, κατά την οποία δίδεται γραπτή αναγγελία ότι 
αυτές έχουν ολοκληρώσει όλες τις νομοθετικές και 
συνταγματικές προϋποθέσεις για την έναρξη ισχύος 
αυτής της Συμφωνίας. 

Σε πίστωση αυτού, οι υπογράφοντες νόμιμα εξου¬ 
σιοδοτημένοι για το σκοπό αυτόν, υπέγραψαν την πα¬ 
ρούσα Συμφωνία. 

Έγινε στην Αθήνα, Ελλάδα, τη δέκατη πέμπτη ημέρα 
του Απριλίου χίλια εννιακόσια ενενήντα τέσσερα, εις 
διπλούν, στην ελληνική και ισπανική γλώσσα και τα δύο 
κείμενα είναι εξίσου αυθεντικά. 


ΓΙΑ ΤΗΝ ΚΥΒΕΡΝΗΣΗ 
ΤΗΣ ΕΛΛΗΝΙΚΗΣ 
ΔΗΜΟΚΡΑΤΙΑΣ 

(υπογραφή) 


ΓΙΑ ΤΗΝ ΚΥΒΕΡΝΗΣΗ 
ΤΗΣ ΑΝΑΤΟΛΙΚΗΣ 
ΔΗΜΟΚΡΑΤΙΑΣ ΤΗΣ 
ΟΥΡΟΥΓΟΥΑΗΣ 
(υπογραφή) 


ΔΙΟΙΚΗΤΙΚΟΣ ΚΑΝΟΝΙΣΜΟΣ 
ΓΙΑ ΤΗΝ ΕΦΑΡΜΟΓΗ ΤΗΣ ΣΥΜΦΩΝΙΑΣ 
ΚΟΙΝΩΝΙΚΗΣ ΑΣΦΑΛΕΙΑΣ 

ΜΕΤΑΞΥ 

ΤΗΣ ΚΥΒΕΡΝΗΣΗΣ ΤΗΣ 
ΕΛΛΗΝΙΚΗΣ ΔΗΜΟΚΡΑΤΙΑΣ ΚΑΙ 
ΤΗΣ ΚΥΒΕΡΝΗΣΗΣ ΤΗΣ ΑΝΑΤΟΛΙΚΗΣ 
ΔΗΜΟΚΡΑΤΙΑΣ ΤΗΣ ΟΥΡΟΥΓΟΥΑΗΣ 

Σύμφωνα με το άρθρο 12 παράγραφος 1 εδάφιο α) 
της Συμφωνίας κοινωνικής ασφάλειας μεταξύ της Κυ¬ 
βέρνησης της Ελληνικής Δημοκρατίας και της Κυβέρ¬ 
νησης της Ανατολικής Δημοκρατίας της Ουρουγουάης, 
οι αρμόδιες αρχές των δύο Συμβαλλόμενων Μερών 
συμφώνησαν στις ακόλουθες διατάξεις: 

ΚΕΦΑΛΑΙΟ I 
ΓΕΝΙΚΕΣ ΔΙΑΤΑΞΕΙΣ 

Αρθρο 1 

1. Οι όροι που χρησιμοποιούνται στον παρόντα Διοι¬ 
κητικό Κανονισμό θα έχουν την ίδια σημασία που απο¬ 
δίδεται σε αυτούς στη Συμφωνία. 

2. Οι Οργανισμοί Σύνδεσμοι που ορίζονται στο άρθρο 
12 παράγραφος 2 της Συμφωνίας θα συμφωνήσουν για 
τις διαδικασίες και τα απαραίτητα έντυπα για την ε¬ 
φαρμογή της Συμφωνίας και του παρόντος Διοικητικού 
Κανονισμού. 

3. Για την εφαρμογή της Συμφωνίας οι Οργανισμοί 
Σύνδεσμοι θα επικοινωνούν απευθείας μεταξύ τους, 
καθώς και με τα ενδιαφερόμενο πρόσωπα και θα πα¬ 
ρέχουν ο ένας στον άλλον τη συνδρομή τους. 

Αρθρο 2 

Προαιρετική ασφάλιση 

1. Για την εφαρμογή του άρθρου 6 της Συμφωνίας 
από τον αρμόδιο ελληνικό φορέα, ο αρμόδιος φορέας 
της Ουρουγουάης μετά από αίτημα του ενδιαφερόμενου 
προσώπου ή του ελληνικού Οργανισμού Συνδέσμου θα 
βεβαιώνει τις περιόδους ασφάλισης που πραγματοποιή¬ 
θηκαν σύμφωνα με τη νομοθεσία του. 

2. Το έντυπο σύνδεσης που προβλέπεται στο άρθρο 
5 παράγραφος 1 εδάφιο γ) του παρόντος Διοικηπκού 
Κανονισμού δύναται να χρησιμοποιηθεί για τους σκοπούς 
αυτού του άρθρου. 


ΚΕΦΑΛΑΙΟ II 

ΕΦΑΡΜΟΓΗ ΤΩΝ ΔΙΑΤΑΞΕΩΝ 
ΓΙΑ ΤΗΝ ΕΦΑΡΜΟΣΤΕΑ ΝΟΜΟΘΕΣΙΑ 

Αρθρο 3 


Κων/νος Παπαλέξης Ηβοίοτ Οοπί ΟαείβΙαο 

« 


1. Στις περιπτώσεις που αναφέρονται στο άρθρο 7, 
παράγραφος 2 της Συμφωνίας ο αρμόδιος φορέας του£’ ■» 

Συμβαλλόμενου Μέρους, του οποίου η νομοθεσία ε¬ 
φαρμόζεται, θα χορηγήσει στον ασφαλισμένο ή στον 
εργοδότη, μετά από σχετικό αίτημα, βεβαίωση από την 
οποία θα προκύπτει ότι ο ασφαλισμένος εξακολουθεί 
να υπάγεται στη νομοθεσία του. 

2. Η βεβαίωση που εκδίδεται σύμφωνα με τα ανωτέρω 
θα παραδίδεται από τον εργοδότη ή τον ασφαλισμένο 
στον Οργανισμό Σύνδεσμο του Μέρους απασχόλησης 
μέσα σε τρεις (3) μήνες από την άφιξη. 

ΚΕΦΑΛΑΙΟ III 

ΔΙΑΤΑΞΕΙΣ ΣΧΕΤΙΚΑ ΜΕ ΤΙΣ ΣΥΝΤΑΞΕΙΣ 
Αρθρο 4 

Υποβολή αίτησης 

1. Πρόσωπα, που κατοικούν στο έδαφος του ενός 
Συμβαλλόμενου Μέρους και υποβάλλουν αίτηση για 
σύνταξη σύμφωνα με τη νομοθεσία του άλλου Συμβαλ¬ 
λόμενου Μέρους, θα καταθέσουν την αίτησή τους στον 
Οργανισμό Σύνδεσμο ή στον αρμόδιο φορέα αυτού του 
Μέρους. 

2. Πρόσωπα, που κατοικούν στο έδαφος ενός τρίτου 
κράτους δύνανται να στέλνουν την αίτησή τους για 
σύνταξη απευθείας στον Οργανισμό Σύνδεσμο ή στον 
αρμόδιο φορέα του Συμβαλλόμενου Μέρους στη νο¬ 
μοθεσία του οποίου ασφαλίστηκαν τελευταία. 

Αιτήσεις για συντάξεις σύμφωνα με την ουρουγουανή 
ή ελληνική νομοθεσία θα υποβάλλονται στα έντυπα που 
θα διατίθενται από τους Οργανισμούς Συνδέσμους των 
δύο Συμβαλλόμενων Μερών. 

Αρθρο 5 

Επεξεργασία της αίτησης 

1. Ο αρμόδιος φορέας ή ο Οργανισμός Σύνδεσμος 
ο οποίος παραλαμβάνει αιτήσεις και σχετικά έγγραφα 
σύμφωνα με τη νομοθεσία του άλλου Μέρους θά: 

α) σημειώνει στην αίτηση την ημερομηνία παραλαβής, 

β) βεβαιώνει την ακρίβεια των πληροφοριών που 
αφορούν τον αιτούντα και τα μέλη της οικογένειας του 
αιτούντος, 

γ) αποστέλλει, το ταχύτερο δυνατόν, τα έγγραφα 
στον Οργανισμό Σύνδεσμο του άλλου Συμβαλλόμενου 
Μέρους, συνοδευόμενα από το έντυπο σύνδεσης. Το 
έντυπο σύνδεσης θα περιλαμβάνει, ειδικότερα, τις πε¬ 
ριόδους ασφάλισης και τα δικαιώματα του αιτούντος 
σύμφωνα με τη δική του νομοθεσία, 

δ) χορηγεί, στην έκταση που επιτρέπεται από τη 
νομοθεσία την οποία εφαρμόζει, όλα τα έγγραφα και 
πληροφορίες που απαιτούνται για την εξέταση της 
αίτησης, περιλαμβανομένων των ιατρικών εγγράφων 
που διαθέτει. 

2. Μετά την παραλαβή της αίτησης ο αρμόδιος φορέας 
του άλλου Συμβαλλόμενου Μέρους θα κρίνει το δικαίωμα 
του αιτούντος και θα προωθεί την απόφαση κατευθείαν 


' 4 ■ 

προς τον αιτούντα, μαζί με τις πληροφορίες που αφο¬ 
ρούν τα δικαιώματα για επαναξέταση και/ ή προσφυγή. 
Κοινοποίηση της απόφασης θα διαβιβάζεται επίσης στον 
αρμόδιο φορέα του άλλου Συμβαλλόμενου Μέρους με 
το έντυπο της σύνδεσης. 

ΚΕΦΑΛΑΙΟ IV 
ΔΙΑΦΟΡΕΣ ΔΙΑΤΑΞΕΙΣ 

Άρθρο 6 

Ιατρικές Εξετάσεις 

1. Ο αρμόδιος φορέας του ενός Συμβαλλόμενου Μέ¬ 
ρους, μετά από αίτημα του αρμόδιου φορέα του άλλου 
Συμβαλλόμενου Μέρους θα υποβάλλει σε ιατρικές ε¬ 
ξετάσεις τους συνταξιούχους του πρώτου φορέα, οι 
οποίοι κατοικούν στο έδαφός του. 

2. Οι ιατρικές εξετάσεις θα πραγματοποιούνται χωρίς 
απόδοση δαπανών. 

Αρθρο 7 

Πληρωμή παροχών 

Οι παροχές θα καταβάλλονται απευθείας στους δι¬ 
καιούχους. 

Αρθρο 8 

Στατιστικά στοιχεία 

Οι Οργανισμοί Σύνδεσμοι θα ανταλλάσσουν σε ετήσια 
βάση, στατιστικά στοιχεία, τα οποία θα περιλαμβάνουν 
στοιχεία σχετικά με: 

α) τον αριθμό των συνταξιούχων, 

β) το συνολικό ποσό των παροχών που καταβλήθηκαν 
κατά είδος παροχής κατά το προηγούμενο ημερολογιακό 
έτος. 

Άρθρο 9 
Έναρξη ισχύος 

Ο παρών Διοικητικός Κανονισμός τίθεται σε ισχύ κατά 
την ημερομηνία έναρξης ισχύος της Συμφωνίας και θα 
έχει την ίδια περίοδο ισχύος. 

Έγινε στην Αθήνα, Ελλάδα τη δέκατη πέμπτη ημέρα 
του Απριλίου χίλια εννιακόσια ενενήντα τέσσερα, σε 
δύο πρωτότυπα στην ελληνική και ισπανική γλώσσα και 
κάθε κείμενο είναι εξίσου αυθεντικό. 

ΓΙΑ ΤΗΝ ΚΥΒΕΡΝΗΣΗ ΓΙΑ ΤΗΝ ΚΥΒΕΡΝΗΣΗ 

ΤΗΣ ΕΛΛΗΝΙΚΗΣ ΤΗΣ ΑΝΑΤΟΛΙΚΗΣ 

ΔΗΜΟΚΡΑΤΙΑΣ ΔΗΜΟΚΡΑΤΙΑΣ ΤΗΣ 

ΟΥΡΟΥΓΟΥΑΗΣ 

(υπογραφή) 


(υπογραφή) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ ίΤΕΥΧΟΣ ΠΡΩΤΟ) 
Αρθρο δεύτερο 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως και της Συμφωνίας και του 
Διοικητικού Κανονισμού εφαρμογής της που κυρώνονται, 
σύμφωνα με τα προβλεπόμενα στο άρθρο 26 της Συμφωνίας 
και στο άρθρο 9 του Διοικητικού Κανονισμού. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 


Αθήνα, 30 Νοεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΥΦΥΠΟΥΡΓΟΣ 

ΕΞΩΤΕΡΙΚΩΝ ΥΓΕΙΑΣ, ΠΡΟΝΟΙΑΣ 4 ΚΟΙΝ. ΑΣΦ/ΣΕΩΝ 

Κ. ΠΑΠΟΥΑΙΑΣ φ. ΙΩΑΝΝΙΔΗΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 1 Δεκεμβρίου 1994 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙ ΚΟ Τ ΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΙ.ΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΘΒ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από Θ.ΟΟ' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σ ολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ,: 52.48.320 


Τιμές κατά τεύχος της ΕΦΗΜΕΡΙΔ Α Σ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 



— 

Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 



ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) 

» » 

» Β 

» 

30.000 

» 

1.500 

Υ) 

» » 

» Π 

» 

10.000 

» 

500 

δ) 

» » 

» Δ' 

» 

30.000 

» 

1.500 

ε) 

» » 

» Αναπτυξιακών Πράξεων 

» 

20.000 

» 

1.000 

στ) 

» » 

» Ν.Π.Δ.Δ. 

» 

10.000 

» 

500 

ζ) 

» » 

» ΠΑΡΑΡΤΗΜΑ 

» 

5.000 

» 

250 

η) 

» » 

» Δελτ. Εμπ.& Βιομ. Ιδ. 

» 

10.000 

» 

500 

θ) 

» » 

» Αν. Ειδικού Δικαστηρίου 

» 

3.000 

» 

150 

') 

» » 

» Α.Ε. & Ε.Π.Ε. 

» 

200.000 

» 

10.000 

ια) Για όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






